চলিত ৰঞ্জী চিজনত দুৰ্বল প্ৰদৰ্শন অব্যাহত ৰখা অসমৰ বিৰুদ্ধে এলিট গ্ৰুপ 'চি'ৰ এখন খেলত ৰানৰ পাহাৰ গঢ়িছে ত্ৰিপুৰাই।
বৰ্ষাপাৰা ক্ৰিকেট ষ্টেডিয়ামত অনুষ্ঠিত খেলখনত অসমে টছত জয়ী হৈ প্রথমে ত্ৰিপুৰাক বেটিং কৰিবলৈ আমন্ত্ৰণ জনাই আৰু ত্ৰিপুৰাই অসমৰ বলাৰৰ বিৰুদ্ধে সাবলীলভাৱে খেলি প্ৰথম ইনিংছত বিশাল ৪৯৭ ৰান সংগ্ৰহ কৰে।
ত্ৰিপুৰাৰ হৈ মণিশংকৰ মুৰাসিঙে দৰ্শনীয় বেটিঙেৰে সৰ্বাধিক ১১৮ ৰান কৰাৰ লগতে অৰ্কপ্ৰভা সিনহা (৯০), প্ৰত্যুশ সিঙে (৬৩), মিলিন্দ কুমাৰে (৫৩) আৰু সুভম ঘোষ আৰু হৰমীট সিঙে ক্ৰমে ৪৮ ৰান আৰু ৪১ ৰানৰ বৰঙনি যোগায়।
অসমৰ হৈ বলিঙত ৰঞ্জিত মালীয়ে ৫ টা, মৃণ্ময় দত্তই ২ টা আৰু ৰিয়ান পৰাগ আৰু গকুল শৰ্মাই এটাকৈ উইকেট দখল কৰে।
ত্ৰিপুৰাৰ বিশাল ৪৯৭ ৰানৰ প্ৰত্যুত্তৰত অসমে নিজৰ প্রথম ইনিংছ আৰম্ভ কৰি দ্বিতীয় দিনৰ খেলৰ অন্তত এটা উইকেট হেৰুৱাই ১৬২ ৰান সংগ্ৰহ কৰে।
অসমৰ হৈ ক্ৰিজত ঋষভ দাসে ৮৮ ৰান আৰু অধিনায়ক গকুল শৰ্মাই ৩৯ ৰান কৰি বেট ধৰি আছে।
সুভম মণ্ডলে ৩৩ ৰান কৰি ত্ৰিপুৰাৰ হৰমীট সিঙৰ বলত পেভিলিয়ন মুখী হয়।
উল্লেখযোগ্য যে, চলিত ৰঞ্জি চিজনত চুড়ান্ত দুৰ্বল প্ৰদৰ্শন দাঙি ধৰা অসমে ত্ৰিপুৰাৰ বিৰুদ্ধে পইণ্ট সংগ্ৰহ কৰিবলৈ হ'লে প্ৰথম ইনিংছত ত্ৰিপুৰাতকৈ অধিক পইণ্ট সংগ্ৰহ কৰিব লাগিব অথবা ত্ৰিপুৰাক পৰাস্ত কৰিব লাগিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
